ગુજરાતી લેખક મંડળની સ્થાપનાનો આજે બુધવાર, 28 માર્ચ 2012ના દિને વીસમા વર્ષમાં પ્રવેશ થાય છે. ઓગણીસ વર્ષ અગાઉ રવિવાર, 28 માર્ચ 1993ના દિવસે લેખન સાથે સંકળાયેલા થોડાક ગુજરાતીભાષી મિત્રો એકઠા થયા અને 'મંડળની સ્થાપના થઈ. પહેલા દિવસે નવ આજીવન સભ્યો થયા. પ્રથમ સભ્યપદ મેળવનાર હતા ગુજરાતના નાટ્યજગત સાથે સંકળાયેલા, અમદાવાદમાં રહેતા – હસમુખ બારાડી. ઓ.કે. આજે વીસમા વર્ષે પરિસ્થિતિ શું છે? સભ્ય સંખ્યાનો ક્રમાંક 747નો આંક દર્શાવે છે. સભ્યપદ મેળવનાર છે વેપાર કરવા સાથે કવિતા લખતા, ચિત્રોનું સર્જન કરતા અને આંધ્ર પ્રદેશના સિકન્દરાબાદ શહેરમાં રહેતા – હસમુખ મહેતા.